ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
K0MC91) 546 τελικό 
Βρυξέλλες, 12 Δεκεμβρίου 1991 
Πρόταση 
ΚΑΝΟΝΙΣΜΟΥ (ΕΟΚ) ΤΟΥ ΣΥΜΒΟΥΛΙΟΥ 
για την απαγόρευση των εμπορικών συναλλαγών μεταξύ 
της Κοινότητας και της Δημοκρατίας της ΑΤτής 
(υποβληθείσα από την Επιτροπή) 

-z-
Αιτιολογική 4κθ6θη 
Στις 30 Σεπτεμβρίου 1991, ο πρόεδρος Aristide, εκλεγμένος δημοκρατικά και με 
ευρεία πλειοψηφία από το λαό, απαλλάχθηκε των καθηκόντων του με στρατιωτικό 
κίνημα και εξορίστηκε από τη χώρα του. 
Λίγες ώρες μετά το κίνημα, η διεθνής κοινότητα εξέφρασε την έντονη αντίθεση της 
ενώ η Επιτροπή τέθηκε ευθύς εξαρχής στην πρώτη σειρά των υποστηρικτών, του 
προέδρου Aristide. 
Επίσης ευθύς εξαρχής, η διεθνής κοινότητα ζήτησε την επιστροφή του προέδρου 
Aristide στην εξουσία. Το αίτημα αυτό υποστηρίχθηκε με σειρά ψηφισμάτων σε 
διεθνείς οργανισμούς καθώς και με τη λήψη οικονομικών μέτρων κατά του νέου 
καθεστώτος. 
Μετά την αναστολή της βοήθειας στην ανάπτυξη στην οποία προχώρησαν οι κύριοι 
χρηματοδότες της Αϊτής, ο Οργανισμός Αμερικανικών Κρατών (Ο.Α.Κ.) αποφάσισε να 
προτείνει εμπάργκο στις εμπορικές συναλλαγές με την Αϊτή, μετά από αίτημα που 
διετύπωσε ο πρόεδρος Aristide. Η Γενική Συνέλευση των Ηνωμένων Εθνών κάλεσε τα 
κράτη μέλη του Οργανισμού να υποστηρίξουν τις προσπάθειες του Ο.Α.Κ.).. 
Στις 31.10.1991, η επιτροπή πρεσβευτών των χωρών ΑΚΕ εξέδωσε ψήφισμα με το 
οποίο προτείνεται στις χώρες που υπογράφουν στη σύμβαση Λομέ να αναστείλουν τις 
εμπορικές τους σχέσεις με την Αϊτή. 
Όσον αφορά τη σύμβαση Λομέ IV, πρέπει να υπογραμμιστεί πως στο άρθρο 5 
προβλέπει ότι η συνεργασία έχει σκοπό την ανάπτυξη με επίκεντρο τον άνθρωπο που 
αποτελεί το βασικό παράγοντα και επωφελούμενο και, κατά συνέπεια, υποστηρίζει 
την τήρηση και την προαγωγή του συνόλου των ανθρώπινων δικαιωμάτων. 
Διαπιστώνεται ότι στην κατάσταση που επικρατεί σήμερα στην Αϊτή, δεν τηρούνται 
οι βασικές αυτές αρχές, πράγμα ασυμβίβαστο προς το εν λόγω άρθρο 5 της 
σύμβασης Λομέ IV. 
Στις 2 Δεκεμβρίου 1991, στο πλαίσιο της ευρωπαϊκής πολιτικής συνεργασίας, οι 
υπουργοί Εξωτερικών αποφάσισαν την επιβολή εμπορικού εμπάργκο κατά της Αϊτής, 
με σκοπό να συμβάλουν στην αποκατάσταση της Δημοκρατίας και του κράτους δικαίου 
στη χώρα αυτή. Επίσης κάλεσαν την Επιτροπή να υποβάλει τις δέουσες προτάσεις. 
Η παρούσα πρόταση κανονισμού αποτελεί την υλοποίηση της εν λόγω απόφασης σε 
κοινοτικό επίπεδο. 
Πρόταση 
ΚΑΝΟΝΙΣΜΟΥ (EQK) TQY ΣΥΜΒΟΥΛΟΥ 
για την απαγόρευση των εμπορικών συναλλαγών μεταξύ 
της Κοινότητας και της Δημοκρατίας της Αϊτής 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Εκτιμώντας 
τη σοβαρή κατάσταση η οποία πρόκυψε μετά την παράνομη ανατροπή του δημοκρατικά 
εκλεγμένου πρωθυπουργού της Δημοκρατίας της Αϊτής με στρατιωτικό κίνημα που 
πραγματοποιήθηκε στις 30 Σεπτεμβρίου 1991· 
ότι, λόγω της κατάστασης αυτής, στις 3 Οκτωβρίου 1991, στο πλαίσιο της 
ευρωπαϊκής πολιτικής συνεργασίας, η Κοινότητα και κράτη μέλη της προέβησαν σε 
δήλωση, με την οποία καταδικάζεται έντονα το στρατιωτικό κίνημα, εκφράζεται η 
σταθερή υποστήριξη προς τις νόμιμες αρχές καθώς και τις δημοκρατικές δυνάμεις 
της χώρας αυτής και ζητείται η άμεση αποκατάσταση της ομαλότητας και η επάνοδος 
των νόμιμων αρχών καθώς και η λήψη απόφασης αναστολής κάθε οικονομικής 
βοήθειας· 
ότι, στις 3 Οκτωβρίου 1991, ο Οργανισμός Αμερικανικών Κρατών (Ο.Α.Κ.) αποφάσισε 
να συστήσει στα κράτη μέλη του να αναστείλουν τις οικονομικές, χρηματοδοτικές 
και εμπορικές σχέσεις τους με την Ταϊτή καθώς και κάθε βοήθεια και συνεργασία, 
με εξαίρεση τη βοήθεια αυστηρά ανθρωπιστικού χαρακτήρα* 
ότι, στις 11 Οκτωβρίου 1991, η Γενική Συνέλευση των Ηνωμένων Εθνών κάλεσε τα 
Ηνωμένα Έθνη να υποστηρίξουν τις προσπάθειες του Ο.Α.Κ. 
ότι, στις 31 Οκτωβρίου 1991, η Επιτροπή πρεσβευτών των χωρών ΑΚΕ εξέδωσε 
ψήφισμα με το οποίο συνιστάται σε όλα τα κράτη που υπογράφουν τη σύμβαση Λομέ 
να αναστείλουν όλες τις εμπορικές τους σχέσεις με την Αϊτή· 
ότι, όπως προβλέπει το άρθρο 5 της σύμβασης Λομέ IV, η συνεργασία αποβλέπει σε 
ανάπτυξη με επίκεντρο τον άνθρωπο που αποτελεί το βασικό παράγοντα και τον 
κύριο επωφελούμενο και, κατά συνέπεια, υποστηρίζει το σεβασμό και την προώθηση 
του συνόλου των ανθρώπινων δικαιωμάτων· 
-Ί-
ότι, υπό τις παρούσες συνθήκες, στη Δημοκρατία της Αϊτής δεν τηρούνται οι εν 
λόγω βασικές αρχές, πράγμα ασυμβίβαστο προς το άρθρο 5 της σύμβασης Λομέ που 
αναφέρεται ανωτέρω· 
ότι, υπό τις περιστάσεις αυτές, οι υπουργοί εξωτερικών, στο πλαίσιο της 
ευρωπαϊκής πολιτικής συνεργασίας, αποφάσισαν, στις 2 Δεκεμβρίου, να επιβάλουν 
εμπορικό εμπάργκο στη Δημοκρατία της Αϊτής, προκειμένου να συμβάλουν στην 
αποκατάσταση της δημοκρατίας και του κράτους δικαίου στη χώρα αυτή· ότι, για το 
σκοπό αυτό, η Επιτροπή είχε κληθεί να υποβάλει τις δέουσες προτάσεις· 
ότι η Επιτροπή και τα κράτη μέλη της συμφώνησαν να χρησιμοποιήσουν τις 
υπηρεσίες κάποιου κοινοτικού οργάνου προκειμένου να εξασφαλισθεί η ομοιόμορφη 
εφαρμογή στην Κοινότητα των μέτρων που αφορούν τις εμπορικές συναλλαγές με την 
Δημοκρατία της Αϊτής· 
ότι, για ανθρωπιστικούς λόγους, είναι σκόπιμο να επιδιωχθεί να μη θιγούν με τον 
παρόντα κανονισμό οι εξαγωγές προϊόντων πρώτης ανάγκης, προϊόντων διατροφής και 
φαρμάκων που προορίζονται για δωρεάν διανομή στον πληθυσμό καθώς επίσης να μη 
θιγεί η παροχή υπηρεσιών όχι οικονομικού χαρακτήρα που συνδέονται με τις εν 
λόγω εξαγωγές· 
Έχοντας υπόψη : 
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το 
άρθρο 113, 
την πρόταση της Επιτροπής, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
ftPflPO 1 
Απαγορεύονται : 
1. η είσοδος στο έδαφος της Κοινότητας κάθε προϊόντος με καταγωγή ή 
προέλευση τη Δημοκρατία της Αϊτής· 
2. η εξαγωγή προς τη Δημοκρατία της Αϊτής κάθε προϊόντος με καταγωγή ή 
προέλευση την Κοινότητα· 
- f -
3. κάθε δραοτηριότητα, εκτός από την παροχή χρηματοοικονομικών υπηρεσιών, 
που έχει οαν αντικείμενο ή σαν αποτέλεσμα να βοηθηθεί η οικονομία της 
Δημοκρατίας της Αϊτής. 
ApgPQ 2 
1. Το άρθρο 1 σημεία 2 και 3 δεν αντιτίθεται σε εξαγωγές, για 
ανθρωπιστικούς σκοπούς, προϊόντων πρώτης ανάγκης, τροφίμων και φαρμάκων 
που προορίζονται για δωρεάν διανομή στον πληθυσμό ούτε στην παροχή 
υπηρεσιών όχι οικονομικού χαρακτήρα που συνδέονται άμεσα με τις εν λόγω 
εξαγωγές. 
2. Για τις εξαγωγές που αναφέρονται στην παράγραφο 1 απαιτείται 
προηγούμενη άδεια εξαγωγής που εκδίδουν οι αρμόδιες αρχές των κρατών 
μελών. 
3. Το άρθρο 1 σημείο 3 δεν ισχύει ούτε για υπηρεσίες ταχυδρομείων και 
τηλεπικοινωνιών ούτε για τις ιατρικές υπηρεσίες που είναι αναγκαίες για 
τη λειτουργία υφιστάμενων νοσηλευτικών ιδρυμάτων. 
ΆΡ0ΡΟ 3 
0 παρών κανονισμός τίθεται σε ισχύ την όγδοη ημέρα μετά τη δημοσίευση του στην 
Επίσημη Εφημερίδα των Ευρωπαϊκών Κοινοτήτων. 
0 παρών κανονισμός είναι υποχρεωτικός σε όλα του τα μέρη και ισχύει άμεσα σε 
όλα τα κράτη μέλη. 
Βρυξέλλες, Για το Συμβούλιο 

ISSN 0254-1483 
COM(91)546 τελικό 
ΕΓΓΡΑΦΑ 
GR 1102 
ΑριΦ. καταλόγου : CB-CO-91-605-GR-C 
ISBN 92-77-79141-1 
Υπηρεσία Επισήμων Εκδόσεων των Ευρωπαϊκών Κοινοτήτων 
L·2985 Luxembourg